Helheim (band)

Helheim er et viking black metal band fra Bergen.   

Bandet ble startet av V’gandr (bassgitar, vokal) og H’grimnir (gitar, vokal) i 1992, og via H'grimnir kom trommeslageren Hrymr med i bandet. Samme år begynte de å opptre på lokale festivaler, og i 1993 slapp de debutdemoen Helheim på det norske markedet.  

Historie
I omtrent et år fra midten av 1993 hadde bandet en periode fire medlemmer, men under forberedelsen av nytt materiale for neste demo forlot vokalisten Nidhogg bandet.Nidr ok Nordr liggr Helvegr, (Nedover og nordover ligger Helheim), bandets andre demo, ble sluppet i midten av 1994. Denne fanget det tyske plateselskapet Solistitiums (nå Millennium Music) interesse, og de skrev kontrakt med Helheim for to album. I 1995 ble opptakene til debutalbumet Jormundgand (et annet navn på Midgardsormen) gjort i Grieghallen, og i 1996 kom bandets første europa-turné. Etter turneen startet opptakene for bandets andre album, Av Norrøn Ætt. Da albumet ble sluppet var det samtidig avslutningen på Helheims kontrakt med Solistitium.

Følgende kontrakt kom først i 1999 da Ars Metalli tok kontakt og ønsket å skrive kontrakt for et album. Bandet signerte, selv om selskapet var mer en underground-label og dermed mindre sterke på PR. Etter at kontrakten var underskrevet gikk Helheim fra en besetning på tre medlemmer til en på fem da  Lindheim (synth) og Thorbjørn (sologitar) ble med i bandet.

Helheim lette etter en ny sound, og MCD-en Terrorveldet og albumet Blod & Ild ble tatt opp i S.J.E.F. studio med Odd Kronheim som produsent. Terrorveldet ble tilegnet trommeslageren Erik «Grim» Brødreskift. Begge fikk meget god kritikk fra både norske og utenlandske metall-kritikere. På CD-en ble også deres første video sluppet, Jernskogen. I 2001 jobbet de med MCD-en Helsviti, med Pytten som produsent. MCD-ens slipp ble utsatt på ubestemt tid på grunn av kommunikasjonsproblemer med Ars Metalli.

Selv om bandet hadde støtt på problemer, fortsatte de arbeidet med det som skulle bli deres neste album – Yersinia Pestis. Opptakene ble igjen gjort i Grieghallen, Pytten var produsent og Massacre Records sørget for at albumet ble sluppet og distribuert. Dette albumet ble Helheims gjennombrudd i Norge, Yersinia Pestis ble rost av kritikerne, men på grunn av lite PR ble salget utenfor Norges grenser mindre enn hva bandet hadde oppnådd med sine tidligere album. Opprinnelig hadde bandet avtalt med Massacre Records at de også skulle slippe MCD-en Helsviti, noe som aldri fant sted. 

I 2005 forlot synth-spilleren Lindheim bandet. Helheims første konseptalbum og deres femte album,  The Journeys and Experiences of Death, ble sluppet i juni 2006. Numrene her har hovedsakelig fokus på vikingenes tro med hensyn til døden. De første 2 000 albumene ble sluppet som et Double Digipack, med MCD-en Helsviti av bergensselskapet Dark Essence Records.

Den siste utskiftningen av bandmedlemmer fant sted i 2008 da sologitaristen Thorbjørn forlot bandet, og Noralf kom til.

Helheim har flere ganger opptrådt og turnert utenfor Norge, blant annet i november 2006 (Tyskland, Sveits, Østerrike), mars 2008 (Tyskland, Nederland, England, Sveits, Østerrike) og i november 2008 (Tyskland, Tsjekkia, Slovakia, Polen, Nederland, Østerrike).

Bandet stod 21. april 2008 for et av de mer nyskapende plateslippene blant blackmetal-band da de opptrådte akustisk for de eldste barna i Klosteret barnehage i Bergen for å markere at CD-en «Kaoskult» ble sluppetForhåndsintervju med NRK HordalandReportasje fra konserten Albumet fikk meget god kritikk fra Archaic Magazine.com.Archaic Magazines kritikk av Kaoskult (engelsk)

Helhem ble nominert til Spellemannprisen 2017 i klassen metal for albumet landawarijaR.
Diskografi
 Jormundgand (CD/LP, 1995)
 Av norrøn ætt (CD, 1997)
 Terrorveldet (EP, 1999)
 Blod og ild (CD, 2000)
 Yersinia Pestis (CD, 2003)
 The Journeys and the Experiences of Death/Helsviti (Dobbel-CD/Digi-Pack, 2006)
 The Journeys and the Experiences of Death (CD, 2007)The Journeys and the Experiences of Death på discogs.com
 Kaoskult (CD, 2008)
 Åsgards fall (EP, 2010)
 Heiðindómr ok mótgangr (CD, 2011)
 raunijaR (CD, 2015)
 landawarijaR (CD, 2017)
 Rignir (CD, 2019)
 WoduridaR (CD, 2021)

 Terrorveldet 
Dette er et mini-album, som ble utgitt i 1999 av plateselskapet Ars Metalli med Odd Kronheim som produsent. Det er utgitt på CD og leveres som digipak. Mini-albumet er tilegna trommisen Grim (1969–1999) med orda «May you rest in peace wherever you are». Det inneholder tre spor: «Helheim (part I)» (4:31), «Jernskogen» (4:38) og «Cosmic winter» (5:45). Deltakende musikere er H’grimnir, Hrymr, V’gandr, Thorbjørn og Lindheim.
Bandmedlemmer
Nåværende medlemmer
Hrymr – trommer og programmering (1992–)
V’gandr – bassgitar og vokal (1992–)
H’grimnir – gitar og vokal (1992–)
Noralf – gitar (2008–)

Tidligere medlemmer
Nidhogg (Rune Bjelland) – gitar – (1993–1994)
Lindheim – synthesizers – (1999–2005)
Thorbjørn – sologitar – (1999–2008)

Gjesteartister
Rolf Royce – vokal
Bjørnar Nilsen – vokal
Marius Lynghjem – vokal & programmering
Big Boss (Roots) – vokal
Belinda Olsson – sopran
Haldis – fiolin
Knut Futhark – jødeharpe
Thomas Krokeide – trompet
Morten Egeland

Bandet har også samarbeidet med Vj Gjert.

Referanser

 Eksterne lenker 




Kategori:Norske black metal-band
Kategori:Band etablert i 1992
Kategori:Norske viking metal-band